EELNÕU 2020/306

								KOMISJONID:

eelarve- ja arengu-		
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS

26. november 2020   nr

Oru tn 7c kinnistu võõrandamine otsustuskorras

Viljandi Linnavolikogu 30.05.2012 määrusega nr 118 kinnitatud “Viljandi linnavara valitsemise korra” § 20 lõike 1 punkti 1a, § 21 lõike 1 punkti 1 ja § 22 lõike 1 punkti 4 alusel, võttes arvesse Oru tn 7, Oru tn 7a ja Oru tn 7b kinnistute omanike esitatud avaldusi Viljandi Linnavolikogu

o t s u s t a b:

1. Võõrandada otsustuskorras Viljandi linnale kuuluv kinnistu aadressiga Oru tn 7c Viljandi linnas (registriosa nr 10880150, katastritunnus 89701:001:0476, pindala 548 m², sihtotstarve elamumaa) koos selle oluliste koostisosade ja päraldistega ning kõigi õiguste ja kohustustega Oru tn 7 omanikele Aivar Mesile, Merilii Osilale, Sven Osilale, Gerli Averile, Oru tn 7a omanikule OÜ-le Vintskap (esindaja Andres Uus) ja Oru tn 7b omanikele Aare Topnikule ja Aade Topnikule.

2. Kinnistu võõrandamise hinnaks on 1 050 eurot, mis tuleb täielikult tasuda enne müügilepingu allkirjastamist Viljandi Linnavalitsuse arvelduskontole EE021010302005455005 SEB Pank või EE342200221011977969 Swedbank.

3. Kõik kinnistu võõrandamisega seotud kulutused tasuvad ostjad.

4. Volitada linnapead või tema asendajat edasivolitamise õigusega sõlmima kinnistu müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõike, mis on seotud nimetatud ülesande täitmisega.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ilme Kurro
Esitatud: 
Esitaja: Viljandi Linnavalitsus			Ettekandja: Kalvi Märtin
Lk arv: 
Hääletamine: nõudmisel

Seletuskiri
Oru tn 7c kinnistu võõrandamine otsustuskorras

Oru 7c kinnistu kuulub Viljandi linnale. Kinnistu paikneb selliselt, et seda kasutavad ainult Oru tn 7, Oru tn 7a ja Oru tn 7b kinnistute elanikud. Kolme kinnistu vahelist sopilist maa-ala on nimetatud majade elanikud kasutanud aastakümneid õuealana. Oru tn 7, Oru tn 7a ja Oru tn 7b kinnistute suuruseks on elamu alune maa. Linnale ei ole Oru tn 7c kinnistu vajalik. 

Kinnistul Oru tn 7c asub amortiseerunud kuur, mida elanikud soovivad kasutada. 2020. a mais esitasid kõigi kolme maja omanikud Viljandi Linnavalitsusele avalduse, milles avaldasid soovi ehitada linnale kuuluvale hoovialale vana kuuri asemele uus ühiskasutusse jääv kuur.

Viljandi linnavara valitsemise kord sätestab järgmist: 
§ 20 lõike 1 punkt 1a - linnavara võõrandamise otsustab volikogu, kui tegemist on kinnisvaraga; § 21 lõike 1 punkt 1 – linnavara võib võõrandada otsustuskorras tasu eest, tasuta või alandatud hinna eest;
§ 22 lõike 1 punkt 4 – linnavara võib võõrandada otsustuskorras, kui võõrandatavat vara on kasutatud pikaajaliselt (üle 20 aasta).

Majandusamet korraldas 1. juulil Viljandi Linnavalitsuses kohtumise kolme elamu omanike esindajatega. Kuna linn nimetatud kinnistut ei vaja, jõuti kokkuleppele, et kinnistute omanikud uurivad võimalusi, millises vormis oleks mõistlik kinnistu omandada nii, et kõik omanikud sellega nõustuksid ja et tulevikus ei tekiks omandivaidlusi.

03.11.2020 esitasid Oru tn 7, 7a ja 7b kinnistute omanikud Viljandi Linnavalitsusele avalduse, milles kinnitavad, et on jõudnud ühisele seisukohale omandada võimalusel Oru tn 7c kinnistu nii, et Oru tn 7c kinnistu oleks kolme kinnistu kõigi omanike kaasomandis. Samuti pakuvad nad välja kinnistu ostuhinnana 1050 eurot, mis on Oru tn 7c maksustamishind. 

Arco Vara Kinnisvarabüroo OÜ Viljandi osakond on samuti seisukohal, et Oru tn 7c hinna määramise aluseks oleks mõistlik võtta maamaksustamishind, sest seda ei saa turuhinna järgi määrata, kuna tegemist ei ole vabaturutehinguga. Tegemist on hoovialaga, mis on majadevaheline kasutusala ja kasutusel juurdepääsu teena. 

Kui Viljandi Linnavalitsus ja Oru tn 7, 7a ja 7b  elanikud jõuavad kokkuleppele hinna osas, siis linnapoolne kulu on hindamisakti tellimise tasu. Kinnistu võõrandamisega kaasnevad kulud tasuksid kinnistu omandajad.

(allkirjastatud digitaalselt)
Ilme Kurro
linnavara spetsialist